กฎกระทรวงกำหนดหลักเกณฑ์การจัดตั้งบริษัทหรือร่วมกิจการกับบุคคลอื่นเพื่อดำเนินการเกี่ยวกับหรือเนื่องในการให้สินเชื่อที่อยู่อาศัย พ.ศ. 2563
ประกาศวันที่ 2020-10-05

content: กฎกระทรวง กำหนดหลักเกณฑ์การจัดตั้งบริษัทหรือร่วมกิจการกับบุคคลอื่น เพื่อดำเนินการเกี่ยวกับหรือเนื่องในการให้สินเชื่อที่อยู่อาศัย พ.ศ. ๒๕๖๓
content: อาศัยอำนาจตามความในมาตรา ๔ วรรคหนึ่ง แห่งพระราชบัญญัติธนาคารอาคารสงเคราะห์ พ.ศ. ๒๔๙๖ และมาตรา ๒๗ (๓/๓) แห่งพระราชบัญญัติธนาคารอาคารสงเคราะห์ พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติธนาคารอาคารสงเคราะห์ (ฉบับที่ ๔) พ.ศ. ๒๕๖๒ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ การจดทะเบียนสิทธิและนิติกรรมสินเชื่อที่อยู่อาศัย ให้ธนาคารจัดตั้งเป็นบริษัทหรือร่วมกิจการกับบุคคลอื่น ในกรณีที่ธนาคารมีทุนรวมอยู่เกินกว่าร้อยละยี่สิบห้าของทุนทั้งหมดจะต้องได้รับความเห็นชอบจากรัฐมนตรี
sectionNo: 2
content: ข้อ ๒ การร่วมกิจการกับบุคคลอื่นเพื่อสร้าง พัฒนา ให้บริการ และดำเนินธุรกิจที่เกี่ยวข้องกับระบบการพิสูจน์และยืนยันตัวตนทางดิจิทัล ให้ธนาคารร่วมกิจการกับบุคคลที่ได้รับอนุญาตตามกฎหมายว่าด้วยธุรกรรมทางอิเล็กทรอนิกส์
content: ให้ไว้ ณ วันที่ ๓๐ กันยายน พ.ศ. ๒๕๖๓ สันติ พร้อมพัฒน์ รัฐมนตรีช่วยว่าการฯ รักษาราชการแทน รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๗ (๓/๓) แห่งพระราชบัญญัติธนาคารอาคารสงเคราะห์ พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติธนาคารอาคารสงเคราะห์ (ฉบับที่ ๔) พ.ศ. ๒๕๖๒
content: บัญญัติให้ธนาคารอาคารสงเคราะห์มีอำนาจในการจัดตั้งบริษัทหรือร่วมกิจการกับบุคคลอื่นเพื่อดำเนินการเกี่ยวกับหรือเนื่องในการให้สินเชื่อที่อยู่อาศัยของธนาคารตามที่กำหนดในกฎกระทรวง สมควรกำหนดหลักเกณฑ์ในการดำเนินกิจการเพื่อให้ธนาคารอาคารสงเคราะห์มีการบริหารงานได้คล่องตัว
content: และให้ประกอบกิจการที่เกี่ยวกับหรือเนื่องในการจัดการให้สำเร็จตามวัตถุประสงค์ของธนาคาร จึงจำเป็นต้องออกกฎกระทรวงนี้